
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/1104-9/2017
Előterjesztés elkészítésének időpontja: 2017. március 16.
Előterjesztést készítette: Novákné Dutkai Szilvia vagyongazdálkodási ügyintéző
Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: helyszínrajz, szerződéstervezet (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2017. március 23-án tartandó munkaterv szerinti ülésére

6. napirendhez

Tárgy: Izraelita temető (Sülysáp 0473 hrsz.) tulajdonjogának átruházása a Magyarországi Autonóm Orthodox Izraelita Hitközség részére
Tisztelt Képviselő-testület!

A Magyarországi Autonóm Orthodox Izraelita Hitközség (székhelye: 1074 Budapest, Dob u. 35., KIM jegyzék száma: 00006/2012., adószáma: 19819583-2-42) képviseletében Deblinger Eduárd elnök azzal a kéréssel fordult Sülysáp Város Önkormányzatához, hogy az önkormányzati tulajdonú Sülysáp 0473 hrsz. alatti területen található, használaton kívüli, lezárt izraelita temető tulajdonjogát adjuk át részükre annak érdekében, hogy azt a hitközség kegyeleti területként védje és karbantartsa. 

Az ingatlan kivett, templom művelési ágú, 874 m2 területű forgalomképtelen vagyonként van nyilvántartva, mely az ingatlanvagyon-kataszter adatai szerint 1990.12.28-án került át ingyenesen állami tulajdonból önkormányzati tulajdonba, nyilvántartási értéke 87.000 Ft. Az ingatlanon kegyeleti épület nincs, közművesítve szintén nincs, gépkocsival nem megközelíthető. Korábban temetkezési helyként használták, de jó ideje elhagyott, fás terület.

A temetőkről és a temetkezésről szóló 1999. évi XLIII. törvény 4. § (1) bekezdés alapján a temető tulajdonosa lehet a vallási közösség. 
Miután a temető méltó megőrzéséről az érintett vallási közösség minden bizonnyal megfelelőbb módon tud és kíván gondoskodni, javasolom a tulajdonjog átadását, az ingatlan kegyeleti jellegére tekintettel ingyenesen. Az erről szóló szerződéstervezet ez előterjesztés mellékletét képezi.
Tekintettel arra, hogy az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelet 1. melléklete szerint a terület a forgalomképtelen vagyon körébe tartozik, a tulajdonátruházás előtt szükséges annak korlátozottan forgalomképes körbe sorolása a rendelet módosításával.

Kérem a Képviselő-testületet először a rendeletmódosítás elfogadására, majd a tulajdonátruházásról szóló döntés meghozatalára.

…/2017. (III. 23.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 107. § alapján
1./ a Sülysáp 0473 hrsz.-ú ingatlan 1/1 arányú tulajdonjogát ingyenesen, ajándékozás jogcímén a Magyarországi Autonóm Orthodox Izraelita Hitközség (székhelye: 1074 Budapest, Dob u. 35., KIM jegyzék száma: 00006/2012., adószáma: 19819583-2-42; képviseli: Deblinger Eduárd elnök) részére átadja,
2./ felkéri és felhatalmazza a polgármestert a szükséges intézkedések megtételére.

Határidő: azonnal
Felelős: polgármester

Sülysáp, 2017. március 16.

Horinka László s.k.


polgármester
1. MELLÉKLET

Sülysáp Város Önkormányzata Képviselő-testületének

…/2017. (...) önkormányzati rendelete 

az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelet módosításáról 

Sülysáp Város Önkormányzatának Képviselő-testülete az Alaptörvény 32. cikkével és a Magyarország helyi önkormányzatairól szóló 2011. évi CLXXXIX. törvény 42. § 1. pontja és 107. §-a alapján, figyelemmel a nemzeti vagyonról szóló 2011. évi CXCVI. törvény 3. § (1) 6. és 11. pontjára, az 5. § (2) b) pontjára, a 13. § (1) bekezdésére és a 18. § (1) bekezdésére a következőket rendeli el:

Az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelet (a továbbiakban: Vgr.) 2. melléklete a következő 48. sorral egészül ki: 
	48.
	Sülysáp
	0473/ / /
	Romos templom /Külterület/
	Külterület
	874
	100
	874


(1) Ez a rendelet a kihirdetését követő napon lép hatályba, majd a hatálybalépését követő napon hatályát veszti. 
(2) Hatályát veszti a Vgr. 1. melléklet 201. sora. 
Sülysáp, 2017. március 23.

Horinka László
dr. Tóth Krisztina


polgármester
jegyző
2. MELLÉKLET

3. MELLÉKLET

INGATLAN AJÁNDÉKOZÁSI SZERZŐDÉS

amely létrejött egyrészről

…………… Önkormányzata (székhelye: ………………………, törzsszám: ……………, adószáma: …………………….., képviseli: ……………….. polgármester) mint ajándékozó, a továbbiakban: Ajándékozó,

másrészről

a Magyarországi Autonóm Orthodox Izraelita Hitközség (székhelye: 1074. Budapest, Dob u. 35., KIM jegyzék száma: 00006/2012., adószáma: 19819583-2-42, képviseli: Deblinger Eduárd elnök, születési neve: Deblinger Eduard, anyja neve: Irom Viktória, születési helye, ideje: Bécs, 1953.09.14., lakcíme: 1074 Budapest, Dob u.35., adóazonosító jele: 8316576503), mint megajándékozott, a továbbiakban: Megajándékozott

között az alábbi feltételek szerint:

1./ Ajándékozó kijelenti, hogy 1/1 arányban tulajdonosa a [helységnév] ……………… helyrajzi számú, …….. négyzetméter alapterületű temető megnevezésű ingatlannak.

2./ Felek tudomással bírnak arról, hogy az ingatlan korábban a Megajándékozott tulajdonát képezte. 

3./ Megajándékozott az ajándékot a jelen szerződés aláírásával elfogadja. Az ingatlan értékét a felek közösen   000.000,- Ft, azaz……………… forint összegben állapítják meg.

4./ Megajándékozott kijelenti, hogy az ingatlan műszaki, természetbeni felszereltségi állapotát ismeri.

5./ Ajándékozó a szerződés tárgyát képező ingatlan per-, teher- és igénymentességéért feltétlen szavatosságot vállal, és kijelenti, hogy az ingatlant semmiféle köz- vagy közüzemi tartozás, valamint adók módjára behajtható követelés nem terheli. Egyidejűleg Ajándékozó kijelenti, hogy az ingatlannak nincs általa ismert rejtett hibája, valamint senki harmadik személynek az ingatlanon elővásárlási joga nem áll fenn.

6./ Ajándékozó a jelen szerződés aláírásával feltétel nélkül és visszavonhatatlanul engedélyt ad arra, hogy a tulajdonjog Megajándékozott javára az ingatlan-nyilvántartásba ajándékozás jogcímen bejegyzést nyerjen, egyben felek kérik az illetékest földhivatalt Ajándékozó 1/1 arányú tulajdonjogának törlésére és ajándékozás jogcímén Megajándékozott 1/1 arányú tulajdonjogának az ingatlan-nyilvántartásba való bejegyzésére.

(………………. Önkormányzata)                        (Magyarországi Autonóm Orthodox Izraelita

                 Ajándékozó                                                                Hitközség)

                                                                                              Megajándékozott

(Dr. Berendy Beatrix Ügyvédi Iroda)

képviseli: dr. Berendy Beatrix ügyvéd

7./ Ajándékozó kijelenti, hogy a Magyarország helyi önkormányzat szóló 2011. évi CLXXXIX. törvény (Mötv.) szerint önkormányzatnak minősül, amelynek képviseletében ………………………….. polgármester jár el, aki kijelenti, hogy a ……………  Önkormányzata Képviselő-testülete…………………….. számú határozata alapján a jelen okiratban foglalt jogügylet aláírásához szükséges felhatalmazással rendelkezik.

Megajándékozott kijelenti, hogy a Fővárosi Bíróság által nyilvántartásba vett egyházi jogi személy, amelynek képviseletében Deblinger Eduard elnök jár el, aki kijelenti, hogy a hitközség önálló képviseletére jogosult, és a jelen okiratban foglalt jogügylet aláírásához szükséges felhatalmazással rendelkezik. A képviselő aláírási címpéldánya és az egyházi jogi személy adatait tartalmazó kivonat a szerződés mellékletét képezi.

8./ A jelen szerződés megkötésével kapcsolatos ajándékozási illetéket, a földhivatali átvezetéssel kapcsolatos költséget és az ügyvédi költséget Megajándékozott viseli. Megajándékozott kijelenti, hogy az Illetékekről szóló 1990.évi XCIII. törvény 5. § (1) bekezdésének e) pontja szerint teljes személyes illetékmentességben részesül.

9./ Alulírott szerződő felek kijelentik, hogy a jelen szerződést előzetesen kézhez vették, előttük felolvasták, azt megvitatták, közösen értelmezték, és a jelen szerződés a felek akaratának megfelel. Felek kijelentik, hogy az adataik helyesen lettek felvéve és a jelen szerződést egyidejűleg tényvázlatnak is tekintik, a benne lévő adatok a valóságnak megfelelnek.

10./ Szerződő felek kijelentik, hogy a jelen szerződés elkészítésére, ellenjegyzésére meghatalmazzák dr. Berendy Beatrix ügyvédet (Dr. Berendy Beatrix Ügyvédi Iroda, 1112 Budapest, Lanka u.16.), aki a meghatalmazást a szerződés ellenjegyzésével elfogadja.

11./ A jelen szerződésben nem szabályozott kérdésekben a Ptk. ajándékozásra vonatkozó rendelkezései irányadóak.

12./ A jelen ajándékozási szerződés 2 oldalból áll, nyolc eredeti példányban készült és a szerződő felek valamennyi oldalát az alulírott napon és helyen jóváhagyólag aláírták.

Budapest, 2016…………………
(……………. Önkormányzata)                        (Magyarországi Autonóm Orthodox Izraelita

                 Ajándékozó                                                                Hitközség)

                                                                                              Megajándékozott

Ellenjegyzem:

(Dr. Berendy Beatrix Ügyvédi Iroda)

képviseli: Dr. Berendy Beatrix ügyvéd

Iroda székhelye: 1112 Budapest, Lanka u.16.

Ellenjegyzés kelte: Budapest, 2016.január 25.

